Legal Document

Category: 962

Text:
48. ΝΟΜΟΘΕΤ. ΔΙΑΤΑΓΜΑ υπ' αριθ. 9 της 19/19 Αυγ. 1974 (ΦΕΚ Α' 225) Περί συμπληρώσεως και τροποποιήσεως των κειμένων περί ηγεσίας των Ενόπλων Δυνάμεων. Έχοντες υπ' όψει: Τας διατάξεις του άρθρ. 10 παρ. 1 της Καταστατικής Συντακτικής Πράξεως τα 1/1.8.1974 "περί αποκαταστάσεως της δημοκρατικής νομιμότητος κλπ.", προτάσει του Ημετέρου Υπουργικού Συμβουλίου, αποφασίζομεν: Σελ. 230,30(β) Τεύχος 568 - Σελ. 56 Άρθρ.1.-Εν περιπτώσει γενικής ή μερικής επιστρατεύσεως ή εξαιρετικής και εκτάκτου ανάγκης η ανάκλησις εκ της εφεδρείας ανωτάτου μονίμου αξιωματικού, ως και η επαναφορά τούτου εις την κατάστασιν της εφεδρείας, ενεργείται, προκειμένης τοποθετήσεως αυτού ως Αρχηγού των Ενόπλων Δυνάμεων, δι' αποφάσεως του Ανωτάτου Συμβουλίου Εθνικής Αμύνης. Άρθρ.2.-1.Ο Αρχηγός των Ενόπλων Δυνάμεων ορίζεται δια Π.Δ/τος εκδιδομένου τη προτάσει του Υπουργού Εθνικής Αμύνης μετ' απόφασιν του Ανωτάτου Συμβουλίου Εθνικής Αμύνης. Το Α.Σ.Ε.Α. συνέρχεται προς επιλογήν του Αρχηγού των Ενόπλων Δυνάμεων άνευ της συμμετοχής του ήδη εν ενεργεία τελούντος. 2.Των συνεδριάσεων του Α.Σ.Ε.Α. μετέχει ως γραμματεύς αυτού άνευ ψήφου Ανώτατος ή Ανώτερος Αξιωματικός του Αρχηγείου των Ενόπλων Δυνάμεων οριζόμενος υπό του Υπουργού Εθνικής Αμύνης. Άρθρ.3.-1.Πάσα προγενεστέρα διάταξις αντικειμένη εις τας διατάξεις του παρόντος καταργείται. 2.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. - 612 36.Γ.α.47-48 Ιεραρχία και Προαγωγές Αξιωματικών